وزارت آیوش
قوت مدافعت کو بڑھانے کےلئے آیوش کی اہمیت
نئی دہلی23،مارچ2021
حکومت نے ہر فرد کی قوت مدافعت کو بڑھانے اور بہتر بنانے کی ضرورت کے پیش نظر آیوش کی اہمیت کا نوٹس لیا ہے۔ آیوش کی وزارت نے ایسی سستی اور آسان پریکٹسز  کے بارے میں بیداری بڑھانے کے لئے قومی اور ریاستی سطح کے آروگیہ میلوں، نمائشوں، سیمیناروں اور میلوں کا اہتمام کیا ہے، جو کہ قوت مدافعت بڑھانے سمیت بیماریوں کی روک تھام کے لئے اپنائے جاسکتے ہیں۔ مزید یہ کہ کووڈ-19 عالمی وبا کے تناظر میں وزارت نے کمیونیکیشن کے ورچوئل میڈیم کو استعمال کرکے اپنی اسکیم انفارمیشن، ایجوکیشن اور کمیونیکیشن  پھر تجویز کی ہے۔ اس سلسلے میں کی گئی کارروائی کی تفصیل حسب ذیل ہے۔
- آیوش کی وزارت نے 29 جنوری 2020 کو ایک ایڈوائزری جاری کی تھی کہ کس طرح کووڈ-19 سے خود کو محفوظ رکھا جاسکتا ہے اور کس طرح گھروں میں محفوظ رہا جاسکتا ہے۔ وزارت نے 6 مارچ 2020 کو ریاستوں اور مرکز کے زیر انتظام علاقوں کے تمام چیف سکریٹریوں کو ایک خط تحریر کیا تھا جس میں عوام کی عام قوت مدافعت بڑھانے اور ممکنہ آیوش طریقہ کار بڑھانے پر زیادہ مخصوص تجاویز پر زور دیاگیا تھا۔ وزارت نے احتیاطی صحت اقدامات اور قوت مدافعت بڑھانے کے لئے 31 مارچ 2020 کو سیلف کیئر رہنما خطوط بھی جاری کیے تھے جس میں صحت کو آسان بنانے پر خاص ذکر کیاگیا تھا۔
- ریسرچ کونسلز اور نیشنل انسٹی ٹیوٹ کے ذریعے آیوش کے متعلقہ نظام کے رجسٹرڈ پریکٹیشنرس کے لئے رہنما خطوط تیار کئے گئے ہیں۔ یہ ویٹڈڈ گائیڈ لائنز 7 لاکھ سے زیادہ رجسٹرڈ آیوش پریکٹیشنرس کے فائدے کے لئے پبلک ڈومین میں دستیاب کرائی جاتی ہیں، تاکہ کووڈ-19 عالمی وبا سے نمٹنے میں مدد کی جاسکے۔
- آیوش کی وزارت نے کووڈ-19 سے نمٹنے کے لئے یوگا اور آیوروید پر مبنی نیشنل کلینکل منیجمنٹ پروٹوکول بھی جاری کئے گئے ہیں، جو نیشنل ٹاسک فورس کے ذریعے تیار کئے گئے ہیں۔
- قوت مدافعت مہم کے لئے آیوش: آیوش کی وزارت اگست 2020 کے مہینے میں قوت مدافعت کے آیوش نام سے تین ماہ طویل مہم کا آغاز کیا تھا۔ اس کا مقصد عوام میں بیداری بڑھانا، مؤثر ہوم کیئر سولوشنس سے متعلق عوامی بیداری بڑھانا اور آیوش کی مشق کی سفارش کرنا تھا تاکہ ان کی قوت مدافعت بڑھانے میں مدد کی جاسکے۔ پوری مہم کے دوران بہت سے پروگرام مثلاً سوشل میڈیا مقابلے، آن لائن تبادلہ خیال اور ورچوئل سیمینارس کرائے گئے، جس سے معاشرے کے مختلف طبقوں میں آیوش کی وزارت کی پہنچ میں مزید اضافہ ہوا۔ یہ ایک موضوع پر مبنی مہم تھی، جس میں ستمبر، اکتوبر اور نومبر 2020 کے ماہ کے لئے آہار، وی ہار اور ندرا موضوعات کا احاطہ کیاگیا۔
- ورچوئل پلیٹ فارموں پر ویبینار کا کرایا جانا: آیوش کی وزارت نے اپنے آیوش ورچوئل کنونشن سینٹر  سمیت مختلف پلیٹ فارموں کے ذریعے مختلف موضوعات پر ویبینارس کیے۔ قوت مدافعت کے موضوع پر 14 اگست 2020 سے کل 6 ویبینارس منعقد ہوچکے ہیں۔
- کمیونٹی ریڈیو پروگرام: آیوش کی وزارت نے دیہی اور نیم شہری آبادی میں کمیونٹی ریڈیو اسٹیشنوں، سی آر ایس کے ذریعے معلومات سے متعلق قوت مدافعت پھیلانے کے لئے ایک بین حکومت تنظیم کامن ویلتھ ایجوکیشنل میڈیا سینٹرفار ایشیا  کو بھی شامل کیا۔ سی آر ایس پر5 منٹ کے براڈ کاسٹ 10 دسمبر 2020 سے 10 فروری 2021 تک روزانہ دوبار کیا جاتا رہا۔
- کووڈ-19 سے متعلق علا ج کے بارے میں اپ ڈیٹنگ ویب سائٹ: آیوش کی وزارت کی ویب سائٹ اور اس کی خود مختار تنظیموں کی ویب سائٹ کو بھی قوت مدافعت سے متعلق علاج پر معلومات کےساتھ لگاتار اپ ڈیٹ کیاگیا تھا۔
- ویڈیو کی تشکیل: ہندوستان کی نیشنل فلم ڈیولپمنٹ کارپوریشن آف انڈیا  کی مدد سے آل انڈیا انسٹی ٹیوٹ آف آیوروید کے کووڈ-19 پرس پیکٹو پر 17 منٹ کی ویڈیو تیار کی گئی تھی۔ ویڈیو کو مناسب طور پر مختصر کیاگیا اور آیوروید کے عالمی دن کے موقع پر ملک گیر سطح پر نشر کیا گیا تھا۔
یہ بات آج یہاں راجیہ سبھا میں آیوش کی وزارت کے وزیر مملکت  جناب کرن رجیجو نے ایک تحریری جواب میں بتائی۔
...............................................................
ش ح، ح ا، ع ر
U-2942
(Visitor Counter : 208